Θέμα: Modern Greek Language (Secondary School)
Ερώτηση: Η «αθηναϊκή τριλογία» της οδού Πανεπιστημίου. Η είσοδος του κτιρίου της Ακαδημίας. Οι περισσότεροι από εμάς, όταν περπατούν από την Πλατεία Συντάγματος προς την Ομόνοια, διασχίζουν την οδό Πανεπιστημίου, έναν ακόμη πολύβουο δρόμο του κέντρου που μας δίνει την ευκαιρία να μιλήσουμε κυρίως για την κυκλοφοριακή του συμφόρηση. Αν όμως κανείς παρατηρήσει καλύτερα, θα διακρίνει τα διάσπαρτα αρχιτεκτονικά στολίδια – μνημεία, που παραμένουν εκεί να μαρτυρούν την ιστορία της πόλης έτσι όπως γράφτηκε τους τελευταίους αιώνες. Η περίφημη αθηναϊκή τριλογία του νεοκλασικισμού δεν γίνεται να περάσει απαρατήρητη σε όποιον περνά από την Πανεπιστημίου. Θεωρείται από πολλούς ό,τι πιο όμορφο έχει να επιδείξει η πόλη στο κέντρο της. Ο λόγος για το Μέγαρο της Εθνικής Βιβλιοθήκης, την Ακαδημία και το Πανεπιστήμιο Αθηνών. Η Εθνική Βιβλιοθήκη αποτελείται από τρία μέρη, με το βασικότερο να είναι το κεντρικό αναγνωστήριο, με τους στύλους ιωνικού ρυθμού και τη γυάλινη οροφή. Το κτίριο, του οποίου τη μελέτη ανέλαβε ο Θεόφιλος Χάνσεν και την αρχιτεκτονική επίβλεψη ο Ερνέστος Τσίλλερ, ολοκληρώθηκε το 1902. Πάλι σε μελέτες του Χάνσεν και του Τσίλλερ η Ακαδημία Αθηνών ολοκληρώθηκε το 1887. Είναι ένα οικοδόμημα στολίδι που κτίστηκε με τις δωρεές του ομογενούς επιχειρηματία της Βιέννης βαρώνου Σίνα και της γυναίκας του, η οποία συνέχισε να χρηματοδοτεί το έργο μετά τον θάνατό του. Φημισμένη για τα αγάλματα της Αθηνάς, του Σωκράτη και του Πλάτωνα στον περίβολό της, έργα του γλύπτη Δρόση, στεγάζει το ανώτατο πνευματικό ίδρυμα της χώρας. Έχει ως στόχο την καλλιέργεια των γραμμάτων και την πρόοδο του πολιτισμού. Το τελευταίο κομμάτι της τριλογίας αποτελεί το Εθνικό και Καποδιστριακό Πανεπιστήμιο Αθηνών. Ιδρύθηκε το 1837 και ήταν το πρώτο πανεπιστήμιο της Ελλάδας αλλά και των Βαλκανίων. Πρόκειται για ομάδα κτιρίων που σχηματίζουν διπλό «Τ» με δύο ιστορικές εσωτερικές αυλές με εξωτερικά αγάλματα τα οποία χαρακτηρίζονται από αυστηρές γραμμές. Σχεδιάστηκε και αυτό από τον Χάνσεν και διακοσμήθηκε από τον ζωγράφο Καρλ Ραλ. Σήμερα, λειτουργεί ως έδρα του Πανεπιστημίου, στεγάζοντας την Πρυτανεία, τη Σύγκλητο και τη Μεγάλη Αίθουσα Τελετών. Διασκευασμένο κείμενο για τις ανάγκες της εξέτασης από το «Δώδεκα κτίρια με ξεχωριστή ιστορία στην Πανεπιστημίου-Newsbeast». Βρες τη σωστή επιλογή σχετικά με την παρακάτω πρόταση, με βάση τα περιεχόμενα του κειμένου:. Η Ακαδημία Αθηνών στεγάζει
Επιλογές:
την Πρυτανεία του Πανεπιστημίου Αθηνών
τα σπάνια βιβλία του βαρώνου Σίνα
το ανώτατο πνευματικό ίδρυμα της Ελλάδας
Σωστή απάντηση (αριθμός επιλογής, από 0): 2